ઉપસભાપતિ પદની ચૂંટણીમાં જેડીયુના સાંસદ હરિવંશ સિંહને એનડીએના 91 સાંસદોનો ટેકો મળવાનું નિશ્ચિત છે. ભાજપને આશા છે કે ત્રણ નોમિનેટેડ સાંસદો સિવાય સમાજવાદી પાર્ટીના રાજ્યસભાના સાંસદ અમરસિંહ પણ હરિવંશ સિંહને ટેકો આપે તેવી શક્યતા છે. આ સિવાય એઆઈએ-ડીએમકેના 13, તેલંગાણા રાષ્ટ્ર સમિતિના છ, વાઈએસઆર કોંગ્રેસના બે અને આઈએનએલડીના એક સાંસદનું સમર્થન મળવાની આશા એનડીએના ઉમેદવાર રાખી રહ્યા છે. આમ 117 સાંસદોનું સમર્થન હરિવંશ સિંહને મળવાનું નક્કી મનાય છે. ઓડિશાના મુખ્યપ્રધાન અને બીજેડીના પ્રમુખ નવીન પટનાયકે પણ જેડીયુના સાંસદને ટેકો આપવાની ઘોષણા કરી છે. બીજેડીના નવ સાંસદોના સમર્થન બાદ એનડીએના ઉમેદવારના વોટ 126 થઈ જશે.